L 37/52
ET
Euroopa Liidu Teataja
18.2.2022
KOMISJONI OTSUS (EL) 2022/220, 15. veebruar 2022, seisukoha kohta, mille Euroopa Liit võtab Euroopa Liidu ja Rahvusvahelise Tsiviillennunduse Organisatsiooni vahelise koostöömemorandumi (millega luuakse tõhustatud koostöö raamistik) alusel loodud ühiskomitees seoses tsiviillennunduses õnnetustest ja intsidentidest teatamise valdkonnas tehtavat koostööd käsitleva töökorra vastuvõtmisega ning ühiskomitees Euroopa Liitu esindava eesistuja ametisse nimetamisega
EUROOPA KOMISJON,
võttes arvesse Euroopa Liidu toimimise lepingut, võttes arvesse nõukogu 8. märtsi 2012. aasta otsust (2012/243/EL) Euroopa Liidu ja Rahvusvahelise Tsiviillennunduse Organisatsiooni vahelise koostöömemorandumi (millega luuakse tõhustatud koostöö raamistik) sõlmimise ning koostöömemorandumiga seotud menetluskorra sätestamise kohta, (1) eriti selle artikli 4 lõiget 1, ning arvestades järgmist: (1)
Euroopa Liidu ja Rahvusvahelise Tsiviillennunduse Organisatsiooni vaheline koostöömemorandum, millega luuakse tõhustatud koostöö raamistik, allkirjastati 28. aprillil Montrealis ja 4. mail 2011 Brüsselis.
Koostöömemorandumit kohaldati ajutiselt alates viimase allkirjastamise kuupäevast kuni selle jõustumiseni.
(2)
Koostöömemorandum kiideti liidu nimel heaks otsusega (2012/243/EL).
Koostöömemorandum jõustus 8. märtsil 2012.
(3)
Koostöömemorandumi punkti 3.3. kohaselt võivad osalised kehtestada töökorra, milles on sätestatud vastastikku kokku lepitud mehhanismid ja menetlused, et koostöömemorandumi lisadega ette nähtud koostööd tulemuslikult teha.
(4)
Koostöömemorandumi punktiga 7.1. luuakse osaliste esindajatest koosnev ühiskomitee.
Punkti 7.3. alapunkti c kohaselt vastutab ühiskomitee koostöömemorandumi lisade ja nende kohaldamisalasse kuuluvate töökordade vastuvõtmise eest.
(5)
21. septembri 2011. aasta töökorra alusel on osalised teinud tsiviillennunduses õnnetustest ja intsidentidest teatamise vallas edukat koostööd.
Võttes arvesse valdkonnas toimunud muutusi, eelkõige asjaolu, et Teadusuuringute Ühiskeskuse asjaomased ülesanded on üle võtnud Euroopa Liidu Lennundusohutusamet, peetakse vajalikuks asendada 21. septembri 2011. aasta töökord osaliste vahel kokku lepitud uue töökorraga, mis käsitleb tsiviillennunduses õnnetustest ja intsidentidest teatamise valdkonnas tehtavat koostööd.
Uus töökord on kavas vastu võtta ühiskomitee eelseisval koosolekul.
(6)
Koostöömemorandumi sõlmimist käsitleva nõukogu otsuse artikli 4 lõike 1 kohaselt määrab komisjon pärast konsulteerimist nõukogu määratud erikomiteega ja erikomitee arvamust täielikult arvesse võttes kindlaks seisukoha, mille liit võtab ühiskomitees seoses töökorda käsitlevate otsustega.
(7)
Erikomiteega konsulteeriti 25. jaanuaril 2022.
(8)
Seepärast tuleks vastu võtta seisukoht, mille liit võtab ühiskomitees seoses tsiviillennunduses õnnetustest ja intsidentidest teatamise valdkonnas tehtavat koostööd käsitleva töökorra vastuvõtmisega.
(1) ELT L 121, 8.5.2012, lk 16.